JY LEES NOU Cameron van der Burgh SA se Sportman van die Jaar
Die swemmer Cameron van der Burgh is vir sy prestasies vereer as SA se Sportman van die Jaar. Vroeër vanjaar is hy ook deur British Airways se High Life-tydskrif aangewys as iemand om dop te hou by die Olimpiese Spele in Londen in 2012.
Cameron het in 2009 die wêreldrekord in die 50 m-borsslag tot 27.06 sekondes by die SA swemkampioenskappe verbeter. In dieselfde jaar het hy die 50 m-borsslag by die wêreldkampioenskappe in Rome gewen. In 2010 het hy daarop voortgebou en die goue medalje met 'n nuwe spelerekord by die Statebondspele losgeswem. Ná afloop van die Wêreld-swemkampioenskappe, wat in Julie vanjaar in Sjanghai plaasgevind het, het hy bronsmedaljes vir die 50 m- en 100m- borsslag huis toe gebring.
Op 15 het ek my enkel gebreek terwyl ek op 'n duikplank gespeel het. Twee operasies later en vier maande uit die swembad het ek net geweet ... Ek het swem verskriklik gemis in daardie tyd en agtergekom ek het 'n passie daarvoor. Hulle sê mos jy weet eers wat jy het totdat dit weggeneem word van jou af. Wel, toe ek weer kon swem, het ek net nooit weer opgehou nie.
Opoffering. Daar is so baie dinge wat ek misloop. Laat slaap, lang vakansies en studentelewe is dinge wat ek nie ken nie, maar ek sal steeds nie my leefstyl wil verander om 'n "normale" lewe te hê nie.